Drew Peterson

Drew Walter Peterson (s. 5. tammikuuta 1954) on yhdysvaltalainen entinen poliisikersantti. Peterson nimitettiin vuoden poliisiksi hänen toimiessaan Illinoisin metropolialueen huumepoliisina. 

Peterson nousi valtakunnalliseen tietoisuuteen neljännen puolisonsa Stacy Petersonin kadottua. Katoaminen käynnisti Petersonin kolmannen vaimon kuolemansyyntutkinnan uudelleen. Kuolema oli ensin luokiteltu tapaturmaiseksi. 

Peterson tuomittiin vuonna 2013 vankeuteen 38 vuodeksi kolmannen puolisonsa Kathleen Savion (13.6.1963-1.3.2004) harkitusta murhasta. Illinoisin Korkein Oikeus on vahvistanut tuomion 2017. 

Petersonia on epäilty neljännen puolisonsa Stacy Ann Petersonin (synt. Cales) (synt. 20.1.1984) taposta. Pariskunnalla oli kaksi yhteistä lasta, lisäksi Stacy Peterson oli adoptoinut Drew Petersonin lapset tämän edellisestä avioliitosta Savion kanssa. Virallisesti Stacy Peterson on kadonnut 29.10.2007.

Petersonin aiemmat puolisot ovat Carol Brown ja Vicky Conolly. Conolly on syyttänyt Petersonia väkivaltaisuudesta kymmenen vuotta kestäneen avioliiton aikana. Hän on myöhemmin perunut syytöksen.

Vuonna 2008 Peterson kihlautui Christina Reinesin kanssa, joka muutti asumaan hänen luokseen. Reinesin isä kuitenkin puuttui suhteeseen, jolloin Christina Reines muutti pois Petersonin talosta.

Drew Petersonista on tehty elokuva Drew Peterson: Untouchable ("Koskematon"). Peterson yritti estää elokuvan julkaisun. Se kuitenkin esitettiin Yhdysvalloissa 2012.

Yhdysvaltalaiset poliisit
Vuonna 1954 syntyneet
Elävät henkilöt